ທະຫານອີຈິບ 6 ຄົນ ເສຍຊີວິດ ຢູ່ດ່ານກວດກາ ນອກ​ກຸງ​ໄຄ​ໂຣ ( ວີດີໂອ )
ເຈົ້າໜ້າທີ່ກ່າວວ່າ ພວກມືປືນ ໄດ້ເປີດສາກຍິງປືນໃສ່ ພວກທະຫານ ໃນເຊົ້າວັນເສົາ ຢູ່ຄຸ້ມ Shubra al-Kheima ພາຍຫຼັງການສວດມົນ ໃນຍາມເຊົ້າ.
ບັນດາເຈົ້າໜ້າທີ່ອີຈິບກ່າວວ່າ ມືປືນຈຸນຶ່ງ ທີ່ບໍ່ຮູ້ວ່າແມ່ນໃຜ ໄດ້ຍິງທະຫານຕາຍ 6 ຄົນ ຢູ່ດ່ານກວດແຫ່ງນຶ່ງຂອງກອງທັບ ນອກກຸງໄຄໂຣ ເຈົ້າໜ້າທີ່ກ່າວວ່າ ພວກມືປືນໄດ້ເປີດສາກຍິງໃສ່ພວກທະຫານ ດັ່ງກ່າວ ໃນເຊົ້າວັນເສົາວານນີ້ໃນຄຸ້ມເໜືອ Shubra al-Khei ma ພາຍຫຼັງການສວດມົນໃນຍາມເຊົ້າ ຕຳຫຼວດກ່າວວ່າ ພວກໂຈມຕີ ຍັງໄດ້ຝັງລະເບີດຫຼາຍລູກໄວ້ໃນ ສະຖານທີ່ເກີດເຫດ ເພື່ອແນເປົ້າໝາຍໃສ່ພວກທີ່ຈະມາຊ່ວຍ ເຫລືອຈຸທຳອິດນັ້ນ  ແຕ່ພວກນັກຊ່ຽວຊານສາມາດ ປົດຂະນວນ ລະເບີດໄດ້ກ່ອນ ການໂຈມຕີດັ່ງກ່າວມີຂຶ້ນ ໃນເວລາພຽງບໍ່ເທົ່າໃດມື້ ຫຼັງຈາກຄົນຮ້າຍທີ່ສວມໜ້າກາກ ເປີດສາກຍິງປືນໃສ່ລົດບັສຄັນນຶ່ງ ທີ່ບັນທຸກທະຫານຈຳນວນນຶ່ງຢູ່ໃນເຂດເມືອງຫລວງ ເຮັດໃຫ້ທະຫານຄົນນຶ່ງເສຍຊີວິດ ບໍ່ມີຜູ້ໃດອ້າງເອົາຄວາມຮັບຜິດຊອບໃນການໂຈມຕີຄັ້ງນີ້ ແຕ່ທາງກອງທັບໄດ້ຖິ້ມໂທດໃສ່ ກຸ່ມພະລາດອນພາບມຸສລິມ ທີ່ຝ່າຍລັດຖະບານເອີ້ນວ່າ ພວກນັກຕໍ່ສູ້ຫົວຮຸນແຮງໄດ້ທຳການໂຈມຕີມາຫຼາຍຄັ້ງ ຊຶ່ງສ່ວນຫຼາຍແມ່ນແນເປົ້າໃສ່ກຳລັງຮັກສາຄວາມປອດໄພ ນັບແຕ່ພວກທະຫານໄດ້ໂຄ່ນລົ້ມປະທານາທິບໍດີ Moha med Morsi ຫົວອິສລາມເຖິງຖອງ ໃນເດືອນກໍລະກົດ ປີແລ້ວນີ້